《赠董清平燮庵》
清代·戈涛

栖迟锁院论文日，弹指流光已十年。异地相逢嗟共老，故人虽在散如烟。

华风久格蛮夷俗，灵雨新沾芋栗田。莫叹官贫公禄薄，与君畴昔酌清泉。

作者简介：清直隶献县人，字芥舟，号莲园。初以举人官河南嵩县知县，乾隆十六年进士，累迁刑科给事中。工诗书及古文，尤长传记。有《献邑志》、《坳堂诗集》、《坳堂杂著》。